ആശങ്കകള് വേണ്ട, കുരുന്നുകള്ക്ക് കൂട്ടായി അപ്പു തൃശൂര്: നീണ്ട നാളത്തെ ഇടവേളയ്ക്ക് ശേഷം സ്കൂള് അങ്കണത്തില് എത്തുന്ന കുരുന്നുകള്ക്ക് കൂട്ടായി അപ്പുവും.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ കോവിഡ് മഹാമാരി കാലത്തെ കുട്ടികളുടെ ആശങ്കകള് അകറ്റുകയും അവര്ക്ക് ബോധവല്ക്കരണം നല്കുകയുമാണ് അപ്പു എന്ന ആനക്കുട്ടി. തൃശൂര് ജില്ലാ മെഡിക്കല് ഓഫീസി ആരോഗ്യം ന്റെയും ആരോഗ്യ കേരളത്തിന്റെയും സംയുക്താഭിമുഖ്യത്തില് കോവിഡ് പ്രതിരോധ ബോധവല്ക്കരണത്തിന്റെ ഭാഗമായി തയ്യാറാക്കിയ ആനിമേഷന് വീഡിയോയിലെ കഥാപാത്രമാണ് അപ്പു. കോവിഡ് പശ്ചാത്തലത്തില് വീണ്ടും ഒരു ഒത്തുചേരലും അധ്യയനവും ആരംഭിക്കുമ്ബോള് വിദ്യാര്ത്ഥികളുടെയും രക്ഷിതാക്കളുടെയും ആശങ്കകള് ലഘൂകരിക്കുകയാണ് അപ്പു. വിദ്യാര്ത്ഥികള് സ്കൂളിലെത്തുമ്ബോള് ശ്രദ്ധിക്കേണ്ട കാര്യങ്ങളെ സംബന്ധിച്ച് ചുരുങ്ങിയ സമയത്തിനുള്ളില് വീഡിയോയില് അവതരിപ്പിച്ചിട്ടുണ്ട്. ആനിമേഷന് വീഡിയോയുടെ സ്വിച്ച് ഓണ് കര്മ്മം ജില്ലാ കലക്ടര് ഹരിത വി കുമാര് നിര്വ്വഹിച്ചു. ആരോഗ്യ കേരളം ജില്ലാ മെഡിക്കല് ഓഫീസ് അവതരിപ്പിക്കുന്ന മൂന്നാമത്തെ ആനിമേഷന് വിഡിയോയാണ് അപ്പു. വിദ്യാലയങ്ങളിലേയ്ക്ക് തിരികെ എത്തുമ്ബോള് കുട്ടികള് ശ്രദ്ധിക്കേണ്ട കാര്യങ്ങള് ഉള്പ്പെട്ട പോസ്റ്ററും ചടങ്ങില് പ്രകാശനം ചെയ്തു. കലക്ട്രേറ്റ് ചേബറില് നടന്ന പരിപാടിയില് വിദ്യാഭ്യാസ ഉപഡയറക്ടര് ടി വി മദനമോഹനന്, ഡെപ്യൂട്ടി ഡി.എം.ഒ. ഡോ.കെ എന് സതീഷ്, ആരോഗ്യ കേരളം ജില്ലാ പ്രോഗ്രാം മാനേജര് ഡോ.യു ആര് രാഹുല്, ജില്ലാ എഡ്യൂക്കേഷന് മിഡിയ ഓഫീസര് ഹരിതാദേവി. ടി.എ, ഡെപ്യൂട്ടി ജില്ലാ എഡ്യൂക്കേഷന് മീഡിയ ഓഫീസര്മാരായ സോണിയ ജോണി, റെജീന രാമകൃഷ്ണന്, ജൂനിയര് കണ്സള്ട്ടന്റ് ഡാനി പ്രിയന് എന്നിവര് പങ്കെടുത്തു. The post ആശങ്കകള് വേണ്ട, കുരുന്നുകള്ക്ക് കൂട്ടായി അപ്പു first appeared on MalayalamExpressOnline.